Tumgist d ullis n tsiwelt, yesnulfa-t-id umdan akken ad d-issegzi ayen ur yefhim ara deg tuder-ines. Iwudam- ines mgaraden ɣef wid n tmacahut, mgaraden ɣef waɣzen d tteryel, wigi d irebbiten d iɣersiwen, i d-yexleq seg wallaɣ-is, amedya, isegza-d znezla s umaḍal yettilin ɣef wacciwen n uzger, yal mi ara ibedddel icew, ad tenhez. Asegzi ihi yedda d uxemmen amsari n umdan, ahat ur yesɛi assaɣ d tussna. Ad d-nernu tabadut-agi : « Tumgist, d ullis amakun, lasel-is yekka-d seg uɣref, yettawi-d ɣef yimdanen, i d-yeskanay s talɣiwin tizamulin* tizemmar* n ugama, d kra n wudmawen n tudert n umdan66 ».